11. seja sveta KS, 7. 9. 2015, ob 21h; zapisnik
prisotni vsi člani sveta KS razen Daphne

1. Seje in sestanki za naprej
Seje sveta KS bodo predvidoma na naslednje dni:
7. 9. 2015
12. 10. 2015
2. 11. 2015
1. 12. 2015
4. 1. 2016
1. 2. 2016
7. 3. 2016
4. 4. 2016
9. 5. 2016
6. 6. 2016
11. 7. 2016
Od oktobrske do vključno aprilske naslednjega leta bodo ob 20h, za poznejše bomo uro še določili.
Sestanek z razširjenim svetom bo potekal sočasno z oktobrsko sejo sveta KS, torej 12. oktobra. (Vabilo bom še poslal.)
Zbor krajanov bo predvidoma 23. oktobra ob 20h. Predvidene teme so: mrliška vežica, tržnica, forum na spletu … Vabimo krajane, da k pogostitvi skromno prispevajo s svojimi lastnimi domačimi proizvodi/kulinaričnimi »mojstrovinami«.

2. Splet
Spletna stran še vedno ne deluje oz. ne deluje zadovoljivo. Sprejeli smo predlog, da se s sedanjim programerjem vendarle še nekaj časa trudimo.

3. Promet
Znak za prepoved vožnje priklopnih vozil je doživel nekaj kritik. Predlagali bomo občini, da doda tablico z napisom, da je lokalni dovoz dovoljen. (Z občino sem medtem že vzpostavil stik, a so ta predlog odklonili. Bom še poskušal.)

4. Ekološki otoki
Postavil se bo nov ekološki otok na ovinku pred mostom sredi Zavratca. Zaenkrat občina še ni odobrila sredstev za nadstreške in ograje.

5 Razno
- Župnišče/mrliška veživa
Z županom smo si ogledali zgradbo župnišča, da bi ocenili možnost ureditve mrliške vežice v njem. Zaenkrat je največ navdušenja nad prostorom s krušno pečjo in kuhinjo zadaj. Še enkrat se bomo pogovorili z župnikom in za mnenje povprašali tudi krajane na zboru krajanov.
- Korita
Predvidoma bomo še pred zimo nabavili gabrove sadike za 30 metrov nad škarpo, kjer bi jih zasadili kot živo (varnostno) mejo. Glede ostalega – miz, klopi, korita, je treba še ugotoviti, kaj natančno naj bi postavili, potem najti izvajalca.
- Silvestrovanje
Če bo dovolj interesa (kar je treba preveriti), bo krajevna skupnost organizirala skupno vaško silvestrovanje v Kavernah. Stroške hrane in pijače naj bi pretežno prevzel svet KS.

Samo Kuščer
